Prima probă a simulărilor de bacalaureat din 2024 debutează astăzi, 4 martie. Elevii din clasele a XII susțin astăzi simularea la limba română.
Subiectele vor fi diferite pentru elevii de la profilul real și cel uman, iar simularea va începe la ora 09.00, iar accesul în sală este permis între orele 08.00- 08.30. Timpul de rezolvare al subiectelor este de trei ore, iar elevii nu vor putea părăsi sala de examn cu subiectele la ei, informează știrileprotv.
Proba se va termina la ora 12.00. După finalizarea simulării, după ora 15.00, se vor publica subiectele și baremele. Toți elevii care susțin simularea la același profil vor primi aceleași subiecte.
La ca și la simulările de la evaluarea națională, și cele bacalaureat vor fi scanate și corectate digital. După ce se vor scana toate lucrările, asistenții trebuie să le introducă într-un plic sigilat care nu trebuie desfăcut până la finalul fiecărei probe. Rezultatele sunt încărcate în aplicația evaluării digitalizate.
Lucările sunt evaluate de doi profesori, iar alegerea acestora este aleatorie și este făcut de către aplicație. Dacă rezultatele vor avea o diferență foarte mare, acea lucrare va trebui reevaluată de alți doi profesori.
Nota finală a simulării la limba română reprezintă media aritmetică a notelor acordate de fiecare evaluator și este calculată de aplicație.
Rezultatele se vor afișa în data de 15 martie, iar ele nu se vor trece în catalog, decât dacă elevul depune o cerere prin care să reiasă să își dorește acea notă întregistrată în catalog.
Scopul simulării de bacalaureat este îmbunătățirea performanțelor școlare ale elevilor, iar aceștia se vor putea pregăti mai eficient pentru proba examenului din vară.